**Izziņa**

**par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība”” (VSS-714)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu: 30.08.2019., 11.09.2019., 18.09.2019.,

23.09.2019.

Saskaņošanas dalībnieki Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Latvijas pašvaldību savienība, Latvijas Brīvo arodbiedrību savienība, Latvijas Darba devēju konfederācija.

Saskaņošanas dalībnieki izskatīja šādu ministriju(citu institūciju)

iebildumus: Tieslietu ministrija, Iekšlietu ministrija, Vides aizsardzības un reģionālās attīstības ministrija.

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | 1. Noteikumi nosaka:1.1. autopārvadājumu kontroles organizēšanas un īstenošanas kārtību;1.2. autoceļu lietošanas nodevas samaksas kontroles kārtību;1.3. autopārvadājumu kontroles uzskaites sistēmā (turpmāk – sistēma) iekļaujamās informācijas apjomu, institūcijas, kas ir tiesīgas apstrādāt informāciju, kārtību, kādā informāciju iekļauj sistēmā un saņem no tās, kā arī sistēmā iekļautās informācijas apstrādes kārtību un tās glabāšanas termiņus.  | **Tieslietu ministrija 30.07.2019.**1. Projekts sagatavots, lai izpildītu Autopārvadājumu likuma 4.2 panta trešajā daļā noteikto pilnvarojumu. Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punktu noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Ievērojot minēto, lūdzam papildināt projektu ar grozījumu Ministru kabineta 2011. gada 24. maija noteikumu Nr. 411 "Autopārvadājumu kontroles organizēšanas un īstenošanas kārtība" 1. punktā. | **Iebildums ņemts vērā.** | 1. Noteikumi nosaka:1.1. autopārvadājumu kontroles organizēšanas un īstenošanas kārtību;1.2. autoceļu lietošanas nodevas samaksas kontroles kārtību;1.3. autopārvadājumu kontroles uzskaites sistēmā (turpmāk – sistēma) iekļaujamās informācijas apjomu, institūcijas, kas ir tiesīgas apstrādāt informāciju, kārtību, kādā informāciju iekļauj sistēmā un saņem no tās, kā arī sistēmā iekļautās informācijas apstrādes kārtību un tās glabāšanas termiņus.1.4. Kārtību, kādā pašvaldības kontroles dienests aptur autotransporta līdzekļus, ar kuriem veic pasažieru komercpārvadājumus, un autotransporta līdzekļus, kas paredzēti kravu pārvadāšanai”. |
| 2. | 3. Autopārvadājumus kontrolē:3.1. pašvaldību kontroles dienesti (institūcijas vai amatpersonas) – normatīvajos aktos par pašvaldību kontroles dienestu veikto autopārvadājumu kontroli noteiktajā kārtībā;3.1.1 pašvaldības policija – saskaņā ar šo noteikumu [19. punktu](https://likumi.lv/ta/id/231347#p19), ja attiecīgajā pašvaldībā nav izveidots pašvaldības kontroles dienests; | **Tieslietu ministrija 30.07.2019.**2. Autopārvadājumu likuma 4.2 panta pirmā daļa paredz: "Pašvaldības kontroles dienests ir pašvaldības izveidota institūcija vai tās noteikta amatpersona, kuras darbības mērķis ir, veicot autopārvadājumu uzraudzību un kontroli pašvaldības administratīvajā teritorijā, nodrošināt Latvijas Republikas normatīvajiem aktiem atbilstošus autopārvadājumus."Šobrīd Ministru kabineta 2011. gada 24. maija noteikumu Nr. 411 "Autopārvadājumu kontroles organizēšanas un īstenošanas kārtība" 3.1. apakšpunktā noteikts, ka autopārvadājumus kontrolē pašvaldību kontroles dienesti (institūcijas vai amatpersonas) normatīvajos aktos par pašvaldību kontroles dienestu veikto autopārvadājumu kontroli noteiktajā kārtībā.Lūdzam papildināt projektu ar iepriekšminētā apakšpunkta grozījumu. Pirmkārt, pašvaldības kontroles dienesta skaidrojums ir ietverts Autopārvadājumu likuma 4.2 panta pirmajā daļā (proti, tā ir pašvaldības izveidota institūcija vai noteikta amatpersona). Līdz ar to nav nepieciešams iekavās norādītais skaidrojums "institūcijas vai amatpersonas". Otrkārt, kārtību, kādā organizējama un īstenojama autopārvadājumu kontrole, un kārtību, kādā pašvaldības kontroles dienests aptur autotransporta līdzekļus, ar kuriem veic pasažieru komercpārvadājumus, un autotransporta līdzekļus, kas paredzēti kravu pārvadāšanai, nosaka Ministru kabinets. Attiecīgie Autopārvadājumu likuma 4. panta ceturtajā daļā un 4.2 panta trešajā daļā noteiktie pilnvarojumi ir īstenoti ar Ministru kabineta 2011. gada 24. maija noteikumiem Nr. 411 "Autopārvadājumu kontroles organizēšanas un īstenošanas kārtība", tostarp projektu. Tādējādi nav skaidra arī atsauce "normatīvajos aktos par pašvaldību kontroles dienestu veikto autopārvadājumu kontroli noteiktajā kārtībā". Lūdzam svītrot šo atsauci vai arī, ja tas ir nepieciešams, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 132. punktam ietvert iekšējo atsauci uz konkrētām Ministru kabineta 2011. gada 24. maija noteikumu Nr. 411 "Autopārvadājumu kontroles organizēšanas un īstenošanas kārtība" vienībām (nodaļām, punktiem). | **Iebildums ņemts vērā.**Ņemot vērā citu institūciju iebildumus projekts redakcionāli precizēts. | 3. Izteikt 3.1. un 3.1.1.  apakšpunktu šādā redakcijā:“3.1. pašvaldības kontroles dienests – atbilstoši šo noteikumu IV. nodaļai; 3.1.1 pašvaldības policija – saskaņā ar šo noteikumu 6.1., 6.2. un [19.5 apakšpunkt](https://likumi.lv/ta/id/231347#p19)u;” . |
| 3. | 1.2. Aizstāt noteikumos vārdu “transportlīdzeklis” (attiecīgā skaitlī un locījumā) ar vārdiem “autotransporta līdzeklis” (attiecīgā skaitlī un locījumā).”  | **Tieslietu ministrija 30.07.2019.**3. Projekta 1.2. apakšpunktā paredzēts aizstāt visā noteikumu tekstā vārdu "transportlīdzeklis" (attiecīgā skaitlī un locījumā) ar vārdiem "autotransporta līdzeklis" (attiecīgā skaitlī un locījumā). Lūdzam pārskatīt Ministru kabineta 2011. gada 24. maija noteikumu Nr. 411 "Autopārvadājumu kontroles organizēšanas un īstenošanas kārtība", tostarp to pielikumu, tekstu un pārliecināties, vai šādi grozījumi nemaina citos normatīvajos tiesību aktos lietotos terminus vai apzīmējumus. Piemēram, šo noteikumu 10.1 punktā noteikts, ka "Valsts policijas darbinieks pārliecinās par autoceļu lietošanas nodevas samaksas spēkā esību, izmantojot transportlīdzekļu un to vadītāju valsts reģistrā reģistrētos datus". Transportlīdzekļu un to vadītāju valsts reģistrs ir Ceļu satiksmes likumā izmantots valsts informācijas sistēmas apzīmējums, un to nav pieļaujams mainīt projektā. Līdz ar to lūdzam precizēt projekta 1.2. apakšpunktu. | **Iebildums ņemts vērā.**Ņemot vērā citu institūciju iebildumus, noteikumu projekts redakcionāli mainīts.Projekts atbilstoši deleģējumam likumā, papildināts ar regulējumu, kas noteic kārtību, kādā dienesti aptur autotransporta līdzekļus, vienlaikus noteikumos Nr.411 termins “transportlīdzeklis” netiek precizēts, lai saglabātu tiesību normas piemērošanu atbilstoši Autoceļu lietošanas nodevas likumam. Autoceļu lietošanas nodevas likuma 2.pantā noteiktajam valsts nodevas objekts ir šā likuma [1.pielikumā](https://likumi.lv/ta/id/185656#piel1) noteikto valsts galveno un reģionālo autoceļu posmu lietošana (izņemot to šķērsošanu krustojumos un lietošanu apdzīvotās vietās, kuru robežas apzīmētas ar šā likuma [1.1pielikumā](https://likumi.lv/ta/id/185656#piel1.1) noteiktajām ceļa zīmēm) ar šādiem kravas transportlīdzekļiem vai to sastāviem (turpmāk — transportlīdzeklis):1) ar kravas transportlīdzekļiem, kuru pilna masa ir lielāka par 3000 kilogramiem;2) ar kravas transportlīdzekļu sastāviem, kuru pilna masa ir lielāka par 3500 kilogramiem. Saskaņā ar MK noteikumos Nr.411 10.1punktu, Valsts policijas darbinieks pārliecinās par autoceļu lietošanas nodevas samaksas spēkā esību, izmantojot transportlīdzekļu un to vadītāju valsts reģistrā reģistrētos datus..  | Skatīt precizēto projektu. |
| 4. | 1.4.Papildināt noteikumus ar 19.1 punktu šādā redakcijā: “19.1 Pašvaldību kontroles dienests: 19.1.1. šo noteikumu 19.1. un 19.2. apakšpunktā noteikto pārvadājumu kontroles veikšanai aptur autotransporta līdzekļus, dodot norādījumu apturēt autotransporta līdzekli kontrolējamā autotransporta transportlīdzekļa vadītājam uz ceļiem vietās, kur netiek apdraudēta satiksmes drošība.  | **Tieslietu ministrija 30.07.2019.**4. Projekta 1.4. apakšpunktā paredzēts, ka pašvaldības kontroles dienests "šo noteikumu 19.1. un 19.2. apakšpunktā noteikto pārvadājumu kontroles veikšanai aptur autotransporta līdzekļus, dodot norādījumu apturēt autotransporta līdzekli kontrolējamā autotransporta transportlīdzekļa vadītājam uz ceļiem vietās, kur netiek apdraudēta satiksmes drošība". Lūdzam precizēt projektu, ievērojot turpmāk norādītos apsvērumus, kā arī ietvert šo normu skaidrojumu projekta anotācijas I sadaļas 2. punktā.1. 4.1. Autopārvadājumu likuma 4.2 panta otrajā daļā ir paredzētas pašvaldības kontroles dienesta amatpersonas tiesības, lai kontrolētu autopārvadājumu atbilstību normatīvo aktu prasībām, apturēt autotransporta līdzekļus, ar kuriem veic pasažieru komercpārvadājumus, vai autotransporta līdzekļus, kas paredzēti kravu pārvadāšanai. Kā redzams, ir noteikts arī šo tiesību apjoms, proti, "lai kontrolētu autopārvadājumu atbilstību normatīvo aktu prasībām". Ministru kabineta noteikumos šo tiesību apjomu nav pieļaujams sašaurināt, bet tikai noteikt šo tiesību īstenošanas procedūru (kārtību). Līdz ar to precizējams projekta 1.4. apakšpunkts un Ministru kabineta 2011. gada 24. maija noteikumu Nr. 411 "Autopārvadājumu kontroles organizēšanas un īstenošanas kārtība" 19. punkts. Kontrolējamo objektu vai jautājumu uzskaitījumu nevarētu veidot izsmeļošu. Turklāt šajos noteikumos to var regulēt tikai netiešā veidā, ciktāl tas nepieciešams, lai noteiktu procedūru (kārtību).

 4.2. Nav viennozīmīgi saprotams termina "ceļi" lietojums projektā. Piemēram, Ministru kabineta 2011. gada 24. maija noteikumu Nr. 411 "Autopārvadājumu kontroles organizēšanas un īstenošanas kārtība" 7. punktā ir lietots termins "autoceļi": "Valsts policija dod norādījumu apturēt transportlīdzekli kontrolējamā transportlīdzekļa vadītājam uz autoceļiem vietās, kur netiek apdraudēta satiksmes drošība". Saskaņā ar likuma "Par autoceļiem" 2. panta pirmo daļu autoceļš ir kompleksa inženierbūve ārpus pilsētas robežām, kas izmantojama transportlīdzekļu satiksmei ar noteikto ātrumu, normatīvos paredzētajām slodzēm un gabarītiem. Savukārt šā panta ceturtā daļa noteic, ka iela ir transportlīdzekļu satiksmei paredzēta inženierbūve pilsētas teritorijā. Turpretī termins "ceļš" ir skaidrots, piemēram, Ceļu satiksmes likuma 1. panta trešajā punktā. Ievērojot minēto, lūdzam precizēt terminu lietojumu projektā, izvērtējot to kopsakarā ar grozāmajos noteikumos un citos normatīvajos aktos izmantotajiem terminiem, kā arī ietvert atbilstošu skaidrojumu projekta anotācijā.4.3. Projekta 1.4. apakšpunktā paredzēts, ka pašvaldības kontroles dienests aptur autotransporta līdzekli "uz ceļiem vietās, kur netiek apdraudēta satiksmes drošība". Šāds regulējums nav nepieciešams. Saskaņā ar Ceļu satiksmes likuma 19. panta trešo daļu ceļu satiksmes dalībniekiem un citām personām jārīkojas tā, lai neradītu satiksmei bīstamas vai satiksmi traucējošas situācijas un nenodarītu zaudējumus. Tas attiecas arī uz pašvaldības kontroles dienestu. | **Iebildums ņemts vērā.**Projekts redakcionāli precizēts. Ņemot vērā, ka policijas darbinieku tiesības apturēt transportlīdzekļus autopārvadājumu kontroles veikšanai ir noteiktas citos normatīvajos aktos, precizēts projekta 9.punktu, paredzot, ka Noteikumu 7.punkts tiek svītrots.Ņemot vērā, ka pašvaldības kontroles dienesta darbinieku tiesības pieprasīt transportlīdzekļa vadītājam vai pārvadātāja pārstāvim uzrādīt autopārvadājumus reglamentējošajos normatīvajos aktos norādītos dokumentus ir noteiktas Noteikumu 6.1.apakšpunktā, precizēts projekta 16.punktā paredzētais 19.punkts.  | 9. Svītrot 7.punktu.16. Izteikt 19.punktu šādā redakcijā:“19. Pašvaldības kontroles dienesta amatpersona veic autopārvadājumu kontroli formas tērpā un aptur autotransporta līdzekli izmantojot zizli, vai norādot ar roku, kontrolējamā autotransporta līdzekļa vadītājam; 19.1. veic autopārvadājumu kontroli formas tērpā un aptur autotransporta līdzekli izmantojot zizli, vai norādot ar roku, kontrolējamā autotransporta līdzekļa vadītājam; 19.2. pārbauda pasažieru pārvadājumu ar autobusiem vai kravu autopārvadājuma atbilstību attiecīgo autopārvadājumus reglamentējošo normatīvo aktu prasībām, par to sastādot šo noteikumu 9.punktā minēto kravu pārvadājumu kontroles aktu vai pasažieru pārvadājumu kontroles aktu;19.3. veic transportlīdzekļa faktiskās masas kontroli (svēršanu) ar autotransporta svariem, kas verificēti atbilstoši normatīvajiem aktiem par neautomātisko svaru atbilstības novērtēšanu, apturēto autotransporta līdzekli novirzot uz autoceļa tuvumā esošām piemērotām vietām (piemēram, stāvlaukumiem, degvielas uzpildes staciju teritorijām, kravas iekraušanas un izkraušanas laukumiem); 19.4. veic autotransporta līdzekļa vadītāja darba un atpūtas laika uzskaites kontrolierīces un ātruma ierobežotājierīces detalizētu pārbaudi (izņemot transportlīdzekļa kustības laikā) atbilstoši normatīvajiem aktiem par minētajām ierīcēm un to lietošanas kārtību.”19.5. veic pasažieru komercpārvadājumu ar taksometriem un vieglajiem automobiļiem kontroli, pārbaudot autopārvadājumu atbilstību attiecīgo autopārvadājumus reglamentējošo normatīvo aktu prasībām.”.  |
| 5. | Noteikumu projekts. | **Tieslietu ministrija 30.07.2019.**5. Projekts kopumā nenodrošina Ministru kabineta 2011. gada 24. maija noteikumu Nr. 411 "Autopārvadājumu kontroles organizēšanas un īstenošanas kārtība" atbilstību Autopārvadājumu likuma 4.2 pantam. Projekts papildināms, novēršot neatbilstības un svītrojot dublējošo regulējumu. Attiecīgi papildināma arī projekta anotācija. | **Iebildums ņemts vērā.**Noteikumu projekts redakcionāli precizēts. | Skatīt precizēto noteikumu projektu un anotāciju. |
| 6. | 17. Pašvaldības ir tiesīgas pilnvarot kontroles dienestus savā administratīvajā teritorijā veikt autopārvadājumu kontroli | **Tieslietu ministrija 30.07.2019.**5.1. Šo noteikumu 17. punkts noteic, ka pašvaldības ir tiesīgas pilnvarot kontroles dienestus savā administratīvajā teritorijā veikt autopārvadājumu kontroli. Šāds regulējums turpmāk būs paredzēts Autopārvadājumu likuma 4.2 panta pirmajā daļā. Līdz ar to minētais noteikumu 17. punkts ir svītrojams. | **Iebildums ņemts vērā.** | Noteikumu 17.punkts svītrots. |
| 7. | 18. Pašvaldību kontroles dienestu darbiniekiem, pildot dienesta pienākumus, ir klāt dienesta apliecība, kura jāuzrāda pēc pieprasījuma | **Tieslietu ministrija 30.07.2019.**5.2. Šo noteikumu 18. punkts noteic, ka "pašvaldību kontroles dienestu darbiniekiem, pildot dienesta pienākumus, ir klāt dienesta apliecība, kura jāuzrāda pēc pieprasījuma." Autopārvadājumu likuma 4.2 pants kontroles tiesības piešķir amatpersonām, nevis darbiniekiem. Līdzīgi precizējamas arī citas šo noteikumu vienības, kas attiecas uz pašvaldības kontroles dienestu (piemēram, šo noteikumu 6., 19., 22. un 24. punkts). | **Iebildums ņemts vērā.**Noteikumu 6., 22. un 24.punkts precizēts.  | Skatīt precizēto noteikumu projektu. |
| 8. | 19. Pašvaldību kontroles dienestu darbiniekiem, veicot autopārvadājumu kontroli, ir tiesības kontrolēt:19.1. pasažieru pārvadājumu noteikumu ievērošanu (regulārie un neregulārie pārvadājumi) pilsētas vai reģionālajos vietējās nozīmes maršrutos;19.2. pasažieru komercpārvadājumu noteikumu ievērošanu pasažieru komercpārvadājumos ar taksometru un vieglo automobili;19.3. autoostu un citu līnijbūvju stāvokli un darbības atbilstību pasažieru pārvadājumu prasībām.23 | **Tieslietu ministrija 30.07.2019.** 5.3. Šo noteikumu 19. punkts arī attiecas uz "pašvaldības kontroles dienestu darbiniekiem" un noteic kontroles tiesību apjomu, kas ir Autopārvadājumu likuma 4.2 panta otrajā daļā regulēts jautājums un neattiecas uz kontroles kārtību kā tādu. | **Iebildums ņemts vērā.**Noteikumu projekts redakcionāli precizēts**.** | 17. Izteikt 19.punktu šādā redakcijā:“19. Pašvaldības kontroles dienesta amatpersona: 19.1. veic autopārvadājumu kontroli formas tērpā un aptur autotransporta līdzekli izmantojot zizli, vai norādot ar roku, kontrolējamā autotransporta līdzekļa vadītājam; 19.2. pārbauda pasažieru pārvadājumu ar autobusiem vai kravu autopārvadājuma atbilstību attiecīgo autopārvadājumus reglamentējošo normatīvo aktu prasībām, par to sastādot šo noteikumu 9.punktā minēto kravu pārvadājumu kontroles aktu vai pasažieru pārvadājumu kontroles aktu;19.3. veic transportlīdzekļa faktiskās masas kontroli (svēršanu) ar autotransporta svariem, kas verificēti atbilstoši normatīvajiem aktiem par neautomātisko svaru atbilstības novērtēšanu, apturēto autotransporta līdzekli novirzot uz autoceļa tuvumā esošām piemērotām vietām (piemēram, stāvlaukumiem, degvielas uzpildes staciju teritorijām, kravas iekraušanas un izkraušanas laukumiem); 19.4. veic autotransporta līdzekļa vadītāja darba un atpūtas laika uzskaites kontrolierīces un ātruma ierobežotājierīces detalizētu pārbaudi (izņemot transportlīdzekļa kustības laikā) atbilstoši normatīvajiem aktiem par minētajām ierīcēm un to lietošanas kārtību.”19.5. veic pasažieru komercpārvadājumu ar taksometriem un vieglajiem automobiļiem kontroli, pārbaudot autopārvadājumu atbilstību attiecīgo autopārvadājumus reglamentējošo normatīvo aktu prasībām.”.  |
| 9. | 20. Pašvaldību kontroles dienestiem pēc vienošanās ar Valsts policiju ir tiesības veikt transportlīdzekļa faktiskās masas kontroli (svēršanu) ar autotransporta svariem, kas verificēti atbilstoši normatīvajiem aktiem par neautomātisko svaru atbilstības novērtēšanu un autovadītājiem noteiktā darba un atpūtas laika un tā reģistrēšanas ierīces lietošanas noteikumu ievērošanas kontroli. | **Tieslietu ministrija 30.07.2019.**5.4. Šo noteikumu 20. punkts pamatā noteic pašvaldības kontroles dienesta kontroles tiesību apjomu, kas ir Autopārvadājumu likuma 4.2 panta otrajā daļā regulēts jautājums un neattiecas uz kontroles kārtību kā tādu. Iespējams, varētu saglabāt vienošanās ar Valsts policiju regulējumu un tā skaidrojumu projekta anotācijā, kā arī paredzēt citu kārtību, kādā aptur autotransporta līdzekļus, kas paredzēti kravu pārvadāšanai. Tomēr vēršam uzmanību, ka vienošanās (sadarbības līguma) esība nevar ietekmēt valsts pārvaldes institūciju kompetenci (Valsts pārvaldes iekārtas likuma 63. panta trešā daļa). | **Iebildums ņemts vērā.** | 17. Svītrot 20.punktu. |
| 10. | 1.2.Aizstāt noteikumos vārdu “transportlīdzeklis” (attiecīgā skaitlī un locījumā) ar vārdiem “autotransporta līdzeklis” (attiecīgā skaitlī un locījumā).” | **Iekšlietu ministrija 02.08.2019.**1. Precizēt projekta 1.2. apakšpunktu, nodrošinot tā atbilstību Autoceļu lietošanas nodevas likumā ietvertajām tiesību normām un saglabājot autoceļu lietošanas nodevas samaksas kontroles kārtību. Ar projekta 1.2. apakšpunktu ir plānots aizstāt Ministru kabineta 2011. gada 24. maija noteikumos Nr. 411 “Autopārvadājumu kontroles organizēšanas un īstenošanas kārtība” (turpmāk – Noteikumi Nr. 411) vārdu “transportlīdzeklis” (attiecīgā skaitlī un locījumā) ar vārdiem “autotransporta līdzeklis” (attiecīgā skaitlī un locījumā), tādā veidā nodrošinot terminoloģijas atbilstību Autopārvadājumu likumā lietotajiem terminiem.Autopārvadājumu likuma 1. panta 6. punkts nosaka, ka autotransporta līdzeklis ir transportlīdzeklis ar motoru (izņemot traktorus un pašgājējas mašīnas), kuru lieto pasažieru vai kravas pārvadāšanai pa bezsliežu ceļiem. Piekabes un puspiekabes tiek uzskatītas par autotransporta līdzekļa daļu.Vēršam uzmanību, ka Autoceļu lietošanas nodevas likuma 2. pantā ir noteikts autoceļu lietošanas nodevas objekts, proti, kravas transportlīdzekļi, kuru pilna masa ir lielāka par 3000 kilogramiem, un kravas transportlīdzekļu sastāvi, kuru pilna masa ir lielāka par 3500 kilogramiem. Autoceļu lietošanas nodevas likuma 8. panta pirmā daļa nosaka, ka autoceļu lietošanas nodevas samaksas kontroli veic Valsts policija, nodevas samaksas kontroles kārtību nosaka Ministru kabinets, attiecīgi – Noteikumi Nr. 411.Aizstājot Noteikumu Nr. 411 tekstā vārdu “transportlīdzeklis” ar vārdu “autotransporta līdzeklis”, autoceļu lietošanas nodevas samaksas kontroles kārtību nevarēs piemērot transportlīdzekļiem, kas neietilpst autotransporta līdzekļu definīcijā, bet kas ietilpst autoceļu lietošanas nodevas objektā – N kategorijas transportlīdzekļi, ar kuriem netiek veikti kravu vai pasažieru pārvadājumi, piemēram, celtnis. | **Iebildums ņemts vērā.**Noteikumu projekts redakcionālo precizēts. Noteikumu projekta 1.2.apakšpunkts svītrots. | Skatīt precizēto noteikumu projektu. |
| 11. | * 1. Papildināt noteikumus ar 19.1 punktu šādā redakcijā:

 “19.1 Pašvaldību kontroles dienests: 19.1.1. šo noteikumu 19.1. un 19.2. apakšpunktā noteikto pārvadājumu kontroles veikšanai aptur autotransporta līdzekļus, dodot norādījumu apturēt autotransporta līdzekli kontrolējamā autotransporta transportlīdzekļa vadītājam uz ceļiem vietās, kur netiek apdraudēta satiksmes drošība. 19.1.2. šo noteikumu 20.punktā noteikto kontroli veic, apturot autotransporta līdzekli.”  | **Iekšlietu ministrija 02.08.2019.**2. Precizēt projekta 1.4. apakšpunktā ietverto Noteikumu Nr. 411 19.12. apakšpunktu, kurš paredz, ka pašvaldību kontroles dienests šo noteikumu 20. punktā noteikto kontroli veic, apturot autotransporta līdzekli.Noteikumu Nr.411 20. punkts nosaka, ka pašvaldību kontroles dienestiem pēc vienošanās ar Valsts policiju ir tiesības veikt transportlīdzekļa faktiskās masas kontroli (svēršanu) ar autotransporta svariem, kas verificēti atbilstoši normatīvajiem aktiem par neautomātisko svaru atbilstības novērtēšanu un autovadītājiem noteiktā darba un atpūtas laika un tā reģistrēšanas ierīces lietošanas noteikumu ievērošanas kontroli.Vēršam uzmanību, ka Noteikumu II nodaļā ir ietverta autopārvadājumu kontroles kārtība, apturot transportlīdzekli, kuru piemēro Valsts policija, veicot transportlīdzekļa faktiskās masas kontroli (svēršanu) un autovadītājiem noteiktā darba un atpūtas laika un tā reģistrēšanas ierīces lietošanas noteikumu ievērošanas kontroli. Saskaņā ar šajā nodaļā ietverto 7. punktu Valsts policija dod norādījumu apturēt transportlīdzekli kontrolējamā transportlīdzekļa vadītājam uz autoceļiem vietās, kur netiek apdraudēta satiksmes drošība. Savukārt Noteikumu Nr. 411 8.1.apakšpunkts noteic, ka Valsts policija apturēto transportlīdzekli novirza uz autoceļa tuvumā esošām piemērotām vietām (piemēram, stāvlaukumiem, degvielas uzpildes staciju teritorijām, kravas iekraušanas un izkraušanas laukumiem) transportlīdzekļa faktiskās masas kontrolei (svēršanai) ar autotransporta svariem, kas verificēti atbilstoši normatīvajiem aktiem par neautomātisko svaru atbilstības novērtēšanu. Atbilstoši Noteikumu 9. punktam Valsts policija pārbauda autopārvadājuma atbilstību attiecīgo autopārvadājumus reglamentējošo normatīvo aktu prasībām un par to sastāda kravu pārvadājumu kontroles aktu (1.1 pielikums) vai pasažieru pārvadājumu kontroles aktu (1.2 pielikums) divos eksemplāros.Iekšlietu ministrijas ieskatā nav pamata, veicot vienas un tās pašas pārbaudes, autopārvadājumu kontroles dienestiem (Valsts policijai un pašvaldības kontroles dienestam) paredzēt atšķirīgu tiesisko regulējumu gan uz autotransporta līdzekļa apturēšanu, gan uz pašu autopārvadājumu kontroles kārtību.Vienlaikus vēršam uzmanību, ka transportlīdzekļu vadītāju pienākumi un kārtība, kādā policijas darbinieki, robežsargi un muitas amatpersonas dod norādījumu apturēt transportlīdzekļus, ir noteikta Ministru kabineta 2015. gada 2. jūnija Noteikumu Nr. 279 “Ceļu satiksmes noteikumi” 25.7. apakšpunktā. Ja plānots izdarīt grozījumus Ceļu satiksmes noteikumos, attiecinot minēto normu uz pašvaldību kontroles dienestiem, attiecīgi papildināms projekta sākotnējās ietekmes novērtējuma ziņojums (turpmāk – anotācija). Ja nav plānots izdarīt grozījumus Ceļu satiksmes noteikumos, nepieciešams papildināt šo projektu atbilstoši Ministru kabinetam dotajam pilnvarojumam – noteikt kārtību, kādā pašvaldības kontroles dienests aptur autotransporta līdzekļus, ar kuriem veic pasažieru komercpārvadājumus, un autotransporta līdzekļus, kas paredzēti kravu pārvadāšanai.  | **Iebildums ņemts vērā.**Noteikumu projekts redakcionāli precizēts.Noteikumu 7.punkts svītrots.  | 17. Izteikt 19.punktu šādā redakcijā:“19. Pašvaldības kontroles dienesta amatpersona: 19.1. veic pasažieru pārvadājumu ar autobusiem vai kravu autopārvadājumu autopārvadājumu kontroli formas tērpā un aptur autotransporta līdzekli izmantojot zizli, vai norādot ar roku, kontrolējamā autotransporta līdzekļa vadītājam; 19.2. pārbauda pasažieru pārvadājumu ar autobusiem vai kravu autopārvadājumu atbilstību attiecīgo autopārvadājumus reglamentējošo normatīvo aktu prasībām, par to sastādot šo noteikumu 9.punktā minēto kravu pārvadājumu kontroles aktu vai pasažieru pārvadājumu kontroles aktu;19.3. veic transportlīdzekļa faktiskās masas kontroli (svēršanu) ar autotransporta svariem, kas verificēti atbilstoši normatīvajiem aktiem par neautomātisko svaru atbilstības novērtēšanu, apturēto autotransporta līdzekli novirzot uz autoceļa tuvumā esošām piemērotām vietām (piemēram, stāvlaukumiem, degvielas uzpildes staciju teritorijām, kravas iekraušanas un izkraušanas laukumiem); 19.4. veic autotransporta līdzekļa vadītāja darba un atpūtas laika uzskaites kontrolierīces un ātruma ierobežotājierīces detalizētu pārbaudi (izņemot transportlīdzekļa kustības laikā) atbilstoši normatīvajiem aktiem par minētajām ierīcēm un to lietošanas kārtību.”19.5. veic pasažieru komercpārvadājumu ar taksometriem un vieglajiem automobiļiem kontroli, pārbaudot autopārvadājumu atbilstību attiecīgo autopārvadājumus reglamentējošo normatīvo aktu prasībām.”.  |
| 12. | 13. Pašvaldības policija veic autopārvadājumu kontroli ievērojot šajos noteikumos noteikto kārtību. | **Tieslietu ministrija 18.09.2019.**1. Projekta 13. punktā paredzēts: "Pašvaldības policija veic autopārvadājumu kontroli ievērojot šajos noteikumos noteikto kārtību". Pirmkārt, projektā (grozījumi Ministru kabineta noteikumos) papildus grozījumiem attiecīgajos noteikumos var ietvert tikai grozījumu noteikumu projekta spēkā stāšanās normas. Nevar būt šāds projekta 13. punkts, ko nevar iekļaut (konsolidēt) grozāmo noteikumu pamattekstā. Iespējams, šajā gadījumā ir domāts papildināt noteikumus ar 19.3 punktu.Otrkārt, izvērtējams, kādu tieši kārtību paredzēts attiecināt uz pašvaldības policiju. Ja pašvaldības policijai jāievēro tikai noteikumu IV nodaļā paredzētā kārtība, kas attiecināma uz pašvaldības kontroles dienestu, tad attiecīgo grozījumu varētu ietvert šajā nodaļā (vienlaikus norādot, ka ievēro nevis "šajos noteikumos", bet "šajā nodaļā noteikto kārtību"). Cita iespēja varētu būt ietvert atsauci uz konkrētām nodaļām (vai citām vienībām) projekta 3. punktā, kur minēta pašvaldības policija. Ja vienību uzskaitījums ir grūti uztverams, tad projekta 3. punktā varētu ietvert norādi, piemēram, "pašvaldības policija – saskaņā ar šajos noteikumos pašvaldības kontroles dienestam noteikto kārtību".Ievērojot minēto, lūdzam precizēt projekta 13. punktā paredzēto regulējumu. | **Iebildums ņemts vērā.**Noteikumu projekts redakcionāli precizēts.  | 3. Izteikt 3.1. un 3.1.1.  apakšpunktu šādā redakcijā:“3.1. pašvaldības kontroles dienests – atbilstoši šo noteikumu IV. nodaļai; 3.1.1 pašvaldības policija – saskaņā ar šo noteikumu 6.1., 6.2. un [19.5.apakšpunkt](https://likumi.lv/ta/id/231347#p19)u;” . |
| 13. | Noteikumu projekta anotācija. | **Tieslietu ministrija 18.09.2019.**1. Lūdzam papildināt projekta anotāciju ar projekta 13. punktā paredzētā regulējuma skaidrojumu, kā arī norādīt informāciju par pašvaldības policiju projekta anotācijas VII sadaļas 1. punktā.
 | **Iebildums ņemts vērā.** | Skatīt precizēto anotāciju. |
| 14. | 13. Pašvaldības policija veic autopārvadājumu kontroli ievērojot šajos noteikumos noteikto kārtību. | **Iekšlietu ministrija 19.09.2019.**Precizēt projekta 13.punktu. Vēršam uzmanību, ka pēc projektā paredzēto grozījumu izdarīšanas Ministru kabineta 2011.gada 24.maija noteikumu Nr.411 “Autopārvadājumu kontroles organizēšanas un īstenošanas kārtība” (turpmāk – Noteikumi) 3.1.1 punktā, 18. un 19.punktā, netiks skaidri noteikta pašvaldības policijas kompetence autopārvadājumu kontroles jomā. Šobrīd, atbilstoši Noteikumiem, pašvaldības policijai, ja nav izveidots pašvaldības kontroles dienests, ir tiesības kontrolēt pasažieru pārvadājumu noteikumu ievērošanu (regulārie un neregulārie pārvadājumi) pilsētas vai reģionālajos vietējās nozīmes maršrutos, pasažieru komercpārvadājumu noteikumu ievērošanu pasažieru komercpārvadājumos ar taksometru un vieglo automobili un autoostu un citu līnijbūvju stāvokli un darbības atbilstību pasažieru pārvadājumu prasībām. Atbilstoši Satiksmes ministrijas sagatavotajai projekta redakcijai Rīgā autopārvadājumu kontrole jāveic gan Rīgas pašvaldības kontroles dienestam, gan Rīgas pašvaldības policijai.Vēršam uzmanību, ka projekta 13.punkts piedāvātajā redakcijā zināmā mērā dublē Noteikumu 6.1 punktu, kurā noteikts, ka šo noteikumu 3.1.1 apakšpunktā minētās kontroles institūcijas darbiniekiem, veicot autopārvadājumu kontroli, ir tiesības veikt šo noteikumu 6.1., 6.2. un 6.4.apakšpunktā minētās darbības. Papildus norādām, ka projekta 13.punktā nav norādīts, kādu Noteikumu punktu paredzēts grozīt vai ar kādu jaunu punktu paredzēts papildināt Noteikumus.Arī projekta sākotnējās ietekmes novērtējuma ziņojuma (anotācijas) I sadaļas 2.punktā projekta 13.punktā ietvertās normas mērķis un būtība nav skaidrota. Ievērojot minēto, lūdzam attiecīgi papildināt arī projekta anotāciju. | **Iebildums ņemts vērā.**Projekts redakcionāli precizēts, papildinot noteikumu 3.1.1un nosakot pašvaldības policijas kompetenci. Paredzēts neierobežot pašvaldības tiesības uzdot pašvaldības policijai un pašvaldības kontroles dienestam veikt autopārvadājumu kontroli, atbilstoši kompetencei, kā tas šobrīd jau tiek veikts Rīgas pilsētā. | 3. Izteikt 3.1. un, 3.1.1.  un 3.2. apakšpunktu šādā redakcijā:“3.1. pašvaldības kontroles dienests – atbilstoši šo noteikumu IV. nodaļai; 3.1.1 pašvaldības policija – saskaņā ar šo noteikumu 6.1., 6.2. un [19.5 apakšpunkt](https://likumi.lv/ta/id/231347#p19)u;” . |
| 15. | Noteikumu projekta anotācija. | **Vides aizsardzības un reģionālās attīstības ministrija 04.10.2019.**Noteikumu projekta 3.punkts noteic, ka autopārvadājums kontrolē pašvaldības kontroles dienests un pašvaldības policija. Līdz ar to autopārvadājumu kontrolē tiek iesaistītas pašvaldības.Ņemot vērā minēto, lūdzam papildināt noteikumu projekta anotācijas VII nodaļu ar informāciju par to, cik pašvaldību autopārvadājumu kontroles dienesti šobrīd ir jau izveidoti, kas izmantos grozījumos piedāvāto regulējumu. | **Iebildums ņemts vērā.** | Skatīt anotācijas VII sadaļu. |

Atbildīgā amatpersona T.Vectirāns

Satiksmes ministrijas

Autosatiksmes departamenta direktors

67028300

Talivaldis.Vectirans@sam.gov.lv